മുടങ്ങിയത് മൂന്ന് മാസത്തെ അടവ് ഗുണ്ടകള് വീട്ടിലും ഹോട്ടലിലും കയറി മണിക്കൂറോളം ഇരുന്ന് നടത്തിയത് മോശം പദപ്രയോഗം ഭാര്യയോട് പറഞ്ഞത് അശ്ലീല ചുവയുള്ള വാചകങ്ങള് സരിന് മോഹന്റെ ആത്മഹത്യയ്ക്ക് ഉത്തരവാദികള് ഐഡിഎഫ് സിയും ഹെഡ്ജും അടക്കമുള്ള സ്വകാര്യ പണമിടപാട് സ്ഥാപനങ്ങളെന്ന് ഭാര്യ ആ മനോവിഷമക്കഥ രാധു പറയുമ്ബോള് കോട്ടയം: തവണ മുടങ്ങിയതോടെ ബാങ്കുകാര് വീട്ടിലും ഹോട്ടലിലും കയറി ഭീഷണി തുടങ്ങി. ചിട്ടി നടത്തിപ്പുകാര് മറ്റുള്ളവരുടെ മുന്നില് വച്ച് കളിയാക്കുന്നതും പതിവായി. ചെറിയ തുക മാത്രമാണ് നല്കാനുണ്ടായിരുന്നത്. എന്നാല് മാനസികമായി തകര്ക്കുന്ന രീതിയിലായിരുന്നു അവരുടെ പെരുമാറ്റം. വല്ലാത്ത മാനസിക വിഷമത്തിലായിരുന്നു. ഇന്ന് മൂന്ന് പേര്ക്ക് പണം കൊടുക്കാന് അവസാന തീയതിയും പറഞ്ഞതായിരുന്നു. പക്ഷേ അവസാനം ഒരു വാക്കു പോലും മിണ്ടാതെ എന്റെ ചേട്ടന് പോയി. അതിന് കാരണക്കാര് ഈ ഭീഷണിപ്പെടുത്തിയവര് തന്നെയാണ്. അവര് ഒരിത്തിരി സാവകാശം കൂടി നല്കിയിരുന്നെങ്കില്.... കഴിഞ്ഞ ദിവസം കോവിഡ് സാമ്ബത്തിക പ്രതിസന്ധിമൂലം ഫെയ്സ് ബുക്കില് സര്ക്കാരിനെതിരെ കുറിപിപെഴുതിയ ശേഷം ട്രെയിനിന് മുന്നില് ചാടി ആത്മഹത്യ ചെയ്ത കുറിച്ചിയിലെ വിനായക ഹോട്ടലുടമ കനകക്കുന്ന് ഗുരുദേവഭവനില് സരിന് മോഹന്റെ42 ഭാര്യ രാധു സരിന് വിങ്ങിപ്പൊട്ടി മറുനാടനോട് പറഞ്ഞതാണിത്. സ്വന്തമായി ഒരു ബിസിനസ് തുടങ്ങാനായി വിവിധ സ്വകാര്യ ബാങ്കുകളില് നിന്നും ചിട്ടിപലിശക്കാരില് നിന്നും സരിന് പണം വായിപയെടുത്തിരുന്നു. കോവിഡ് പ്രതിസന്ധിമൂലം പണം തിരിച്ചടക്കാന് താമസിച്ചു. ഇതോടെ ഇവര് കൂട്ടമായി വീട്ടിലെത്തി വലിയ ഭീഷണി മുഴക്കിയിരുന്നു എന്ന് രാധു പറയുന്നു. ഐ.ഡി.എഫ്.സി, ഹെഡ്ജ് എന്നീ സ്വകാര്യ പണമിടപാട് സ്ഥാപനങ്ങളില് നിന്നുമാണ് ഗുണ്ടകള് എത്തി ഭീഷണിപ്പെടുത്തിയത്. വീട്ടിലും ഹോട്ടലിലും കയറി മണിക്കൂറുകളോളം ഇരിക്കും. മോശമായ പദപ്രയോഗങ്ങളാണ് നടത്തിയത്. മൂന്നു മാസത്തെ അടവാണ് തെറ്റിയത്. അതുവരെ കൃത്യമായി തിരിച്ചടച്ചു കൊണ്ടിരുന്നതാണ്. പക്ഷേ അവര്ക്ക് അതൊന്നും അറിയണ്ട കാര്യമില്ലെന്നായിരുന്നു വാദം. കച്ചവടം കുറവായതിനാല് പ്രതിസന്ധിയായിരുന്നതാണ് കാരണം എന്ന് പറഞ്ഞിട്ടും അവര്ക്ക് യാതൊരു കാരുണ്ടവുമില്ലായിരുന്നു. ചേട്ടന് വീട്ടിലില്ലാത്ത സമയത്ത് എത്തിയവര് എന്നോട് പറഞ്ഞത്, നീ വിചാരിച്ചാലാണോ പണം കിട്ടാന് പ്രയാസം എന്നായിരുന്നു. ഇക്കാര്യം ചേട്ടനോട് പറഞ്ഞില്ല. കാരണം, ഇതിന്റെ പേരില് എന്തെങ്കിലും പ്രശ്നമുണ്ടാക്കിയാലോ എന്ന് ഭയന്നാണ്. അവര് തനി ഗുണ്ടകാളാണ്. കണ്ണില് ചോരയില്ലാത്തവര്. ഞങ്ങളുടെ മക്കളുടെ മുന്നില് വച്ചാണ് അപമാനിക്കുന്ന തരത്തില് സംസാരിച്ചത്. എങ്ങനെയും കുറച്ചു പണം കടം വാങ്ങി ഈ ബാധ്യതയെല്ലാം അവസാനിപ്പിക്കണമെന്ന് കരുതിയതാണ്. അതിനായി ചിലരോട് പണം ചോദിച്ചിരുന്നു. അവര് തരാമെന്നും ഏറ്റതാണ്. പക്ഷേ, പലചരക്ക് സാധനങ്ങള് വാങ്ങിയിരുന്ന കടയില് 3,000 രൂപ നല്കാനുണ്ടായിരുന്നതിനാല് അയാള് ഞങ്ങളുടെ ഹോട്ടല് പൊളിഞ്ഞു പോയി എന്ന് പറഞ്ഞു പരത്തി. ഇതോടെ സഹായിക്കാമെന്ന് ഏറ്റവരൊക്കെ പിന്മാറി. അങ്ങനെ ആ വഴികളും അടഞ്ഞു പോയി. മറ്റ് മാര്ഗ്ഗമൊന്നും മുന്നില് കാണാത്തതിന്റെ മനോ വിഷമത്തിലാണ് ഇത്തരം ഒരു കടുംകൈ ചെയ്തത് രാധു പറയുന്നു. കഴിഞ്ഞ ദിവസം വപുലര്ച്ചെയാണ് സര്ക്കാരിനെതിരെ ഫേസ്ബുക്ക് പോസ്റ്റിട്ട ശേഷം സേരിന് മോഹന് തീവണ്ടിക്ക് മുന്നില് ചാടി ആത്മഹത്യചെയ്തത്. അശാസ്ത്രീയമായി ലോക്ഡൗണ് പ്രഖ്യാപിച്ച സര്ക്കാരാണ് മരണത്തിന് ഉത്തരവാദിയെന്ന് പോസ്റ്റില് പറയുന്നു. ബിവറേജ് തുറക്കുകയും പാര്ട്ടി പരിപാടി നടത്തി ആളെ കൂട്ടുകയും ചെയ്ത സര്ക്കാര് ഹോട്ടലുകാരെ പ്രതിസന്ധിയിലാക്കിയെന്നും കുറ്റപ്പെടുത്തുന്നു. വിദേശത്തായിരുന്ന സരിന് നാട്ടിലെത്തി കുറിച്ചിയില് ഹോട്ടല് ആരംഭിച്ചു്. ഹോട്ടലില് നിന്ന് നന്നായി വരുമാനം ലഭിച്ചതോടെ ഇയാള് കുറിച്ചിയില് ഇതേ കെട്ടിടത്തില് തന്നെ ടെക്സ്റ്റൈല് ഷോപ്പിനും സ്പെയര് പാട്സ് കടയ്ക്കുമായി ക്രമീകരണങ്ങള് നടത്തി. രണ്ടാം കോവിഡ് തരംഗത്തില് ലോക്ഡൗണ് വരികയും ഹോട്ടലുകളില് ഇരുന്ന് ഭക്ഷണം കഴിക്കാന് അനുവാദം ഇല്ലാതെ വരികയും ചെയ്തു. ഇതോടെ സരിന്റെ ഹോട്ടലിലും പ്രതിസന്ധിയുണ്ടായി. ഹോട്ടലിനും ടെക്സ്റ്റൈല്സിനും സ്പെയര് പാട്സ് കടയ്ക്കുമായി ഒരു മാസം 35000 രൂപയായിരുന്നു വാടകയായി നല്കേണ്ടിയിരുന്നത്. പല സ്ഥലത്തുനിന്നും കടംവാങ്ങിയും പണയംവെച്ചുമാണ് സരിന് ഹോട്ടലിന്റെയും കെട്ടിടത്തിന്റെയും വാടകക്കും വീട്ടുചെലവിനും പണം കണ്ടെത്തിയിരുന്നത്. ഇതോടെ സാമ്ബത്തിക പ്രതിസന്ധി വര്ദ്ധിച്ചിരുന്നതായി ബന്ധുക്കള് പറയുന്നു. കടംവാങ്ങിയ പണം ആവശ്യപ്പെട്ട് വിവിധ കോണുകളില് നിന്നും ആളുകള് ശല്യം ചെയ്തു തുടങ്ങിയതോടെ സരിന് മോഹന് പിടിച്ചു നില്ക്കാനാവാതെ വന്നു. ഇതേ തുടര്ന്ന് ആത്മഹത്യ ചെയ്തതായാണ് ബന്ധുക്കള് പറയുന്നത്. ഇളയ കുട്ടിയായ സിദ്ധാര്ത്ഥ് ഓട്ടിസം ബാധിതനാണ്. ചൊവ്വാഴ്ച പുലര്ച്ചെ നാലരയോടെ ഫേസ്ബുക്ക് പോസ്റ്റിട്ട ശേഷം, കുറിച്ചി ലെവല് ക്രോസിനു സമീപത്തു വച്ച് കോട്ടയം ഭാഗത്തു നിന്നും തിരുവനന്തപുരത്തേയ്ക്കു പോയ ചെന്നൈ സൂപ്പര് ഫാസ്റ്റിനു മുന്നില് സരിന് ചാടുകയായിരുന്നുവെന്നാണ് വിവരം. ചിങ്ങവനം സ്റ്റേഷന് ഹൗസ് ഓഫിസര് ഇന്സ്പെക്ടര് ടി.ആര്.ജിജുവിന്റെ നേതൃത്വത്തില് ഇന്ക്വസ്റ്റ് നടപടികള് പൂര്ത്തിയാക്കി മൃതദേഹം മെഡിക്കല് കോളേജ് ആശുപത്രി മോര്ച്ചറിയിലേയ്ക്കു മാറ്റി. പോസ്റ്റ്മോര്ട്ടം നടപടി പൂര്ത്തിയാക്കി ഇന്ന് മൃതദേഹം ബന്ധുക്കള്ക്ക് വിട്ടു നല്കും. ഭാര്യ:രാധു മോഹന്, മക്കള്: കാര്ത്തിക ഒന്പതാം ക്ലാസ് വിദ്യാര്ത്ഥി, സിദ്ധാര്ത്ഥ് കണ്ണന്. Stories you may Like